Liste over New England Patriots-sesonger

New England Patriots er et profesjonelt amerikansk fotballag basert i Foxborough i Massachusetts. De spiller i National Football League (NFL) i divisjonen AFC East i American Football Conference (AFC). Under navnet Boston Patriots var laget et av de åtte originale lagene i American Football League (AFL) i 1960, eid av Billy Sullivan. Laget ble med i NFL da de to ligaene ble slått sammen i 1970. Året etter flyttet de fra Boston til Foxborough og skiftet navn til New England Patriots.

Den moderne tittelkampen i NFL, Super Bowl ble først innført i 1966-sesongen; de første fire var kamper mellom lagene som vant tittelen i AFL og NFL. Etter sammenslåingen ble Super Bowl ligaens tittelkamp. Patriots nådde AFL Championship Game 1963, men slet de første årene i den sammenslåtte ligaen, med sin første tur til sluttspillet i 1976. Etter et par gode sesonger, inkludert en tur til et Super Bowl hvor de møtte Chicago Bears, hadde Patriots en rekke forferdelige sesonger mellom 1989 og 1993 hvor de kun vant 19 av 80 kamper.

Siden Bill Belichick ble ansatt som lagets hovedtrener i 2000 har Patriots vunnet seks Super Bowls, ni AFC Championship Games og 16 divisjonstitler, med et seriespillresultat på 237–82. Lagets quarterback i den samme perioden, Tom Brady, har blitt utpekt til NFL Most Valuable Player (MVP) tre ganger, og Super Bowl Most Valuable Player fire ganger; han er en av kun fem spillere som har blitt utpekt til Super Bowl MVP mer enn én gang og den eneste som har blitt utpekt mer enn tre ganger.

Patriots har vunnet seks Super Bowl-titler (XXXVI, XXXVIII, XXXIX, XLIX, LI og LIII). De har også spilt i og tapt Super Bowls XX, XXXI, XLII, XLVI og LII. I -sesongen ble Patriots det eneste laget i NFLs historie til å vinne 16 kamper, og det første siden Miami Dolphins (da seriespillet bestod av 14 kamper) til å fullføre et seriespill ubeseiret. Belichicks Patriots er ett av kun to lag som har vunnet tre Super Bowls på fire år (det andre var Dallas Cowboys mellom 1993 og 1996).

Totalt har Patriots nådd sluttspillet 27 ganger, hvorav en av disse var før sammnslåingen. Siden sammenslåingen har de spilt i 15 AFC Championship Games, og vunnet 11 av dem. I løpet av Patriots 58 år har de i seriespillet nådd 500 seiere, 391 tap og 9 uavgjort, og i sluttspillet nådd 37 seiere og 20 tap. I -sesongen nådde Patritos sitt 11. Super Bowl, og slo dermed sin egen rekord for flest turer til Super Bowl.

Sesonger
For en oversikt over lagets historie, se New England Patriots’ historie.

Noter
Kolonnen for sesong lenker til artikkelen for ligaens sesong (AFL for 1960–1969; NFL for 1970–nå). Kolonnen for lag lenker til en lagets sesongartikkel for gjeldende år. Resultatene i plassering, seier, tap og uavgjort viser kun til lagets resultater i seriespillet og ikke sluttspill. For kombinert resultat se bunnen av tabellen.
Fra 1974 begynte NFL å spille 15 minutter med overtid dersom en kamp i seriespillet endte uavgjort. Uavgjort har siden blitt sjeldnere. 
Patriots og Baltimore Colts avsluttet seriespillet uavgjort. Colts hadde bedre resultat mot divisjonsmotstandere enn New England (7–1 mot Patriots' 6–2).
NFL utvidet seriespillet fra 14 til 16 kamper i 1978.
Patriots og Miami Dolphins avsluttet 1978-sesongen med samme resultat. Patriots ble utpekt til divisjonsmestre basert på bedre resultat mot divisjonsmotstandere (6–2 mot Dolphins' 5–3).
1982-sesongen var forkortet til ni kamper på grunn av en spillerstreik. Divisjonsresultater ble ignorert for sluttspillet, og de åtte beste lagene per conference ble seedet basert på resultat i seriespillet.
1987-sesongen var forkortet til 15 kamper på grunn av en spillerstreik.
Patriots og Dolphins avsluttet 1994-seosngen uavgjort. ETtersom at Dolphins slo Patriots to ganger i seriespillet ble de utpekt til divisjonsmestre, og Patriots ble et wildcard-lag.
Patriots og Dolphins avsluttet 2001-sesongen uavgjort. Patriots ble utpekt til divisjonsmestre på grunn av bedre resultat mot divisjonsmotstandere (6–2 mot Dolphins' 5–3).
Patriots, Dolphins og New York Jets avsluttet seriespillet 9–7 i 2002. Jets ble tildelt divisjonstittelen for best resultat mot felles motstandere. Verken Patriots eller Dolphins kvalifiserte seg til sluttspillet.
Patriots, Dolphins og Baltimore Ravens (AFC North) avsluttet 2008-sesongen uavgjort 11–5. Ettersom at Dolphins og Ravens begge gikk 8–4 innad AFC, og Patriots gikk 7–5 i AFC, ble Dolphins tildelt divisjonstittelen i AFC East og Ravens ble et wildcard-lag. Patriots kvalifiserte seg ikke til sluttspillet.
År viser her til sesongåret. Sluttspillkamper spilles vanligvis i januar og februar året etter.

Videre informasjon

Referanser 

 
New England Patriots
Sesonger